Giuvanna d'Inghirterra

Giuvanna d'Inghirterra  (Angers, uttùviru 1165 – Rouen, 24 di sittèmmiru 1199) fu riggina cunsorti di Sicilia dû 1177 â morti di sò maritu Gugghiermu II.

Biografìa
Aducata n Francia, Giuvanna d'Inghirterra fu addumannata n matrimoniu di Gugghiermu II. giuvanna agghicau doppu nu viaggiu loncu e avvinturosu n Sicilia lu 10 di frivaru dû 1177 e si spusaru lu 13 â cattiddrali di Palermu. Giuvanna nun havia ancora mancu 12 anni. Appiru nu figghiu ntô 1182, Buimunnu, ca pirò murìu ancora picciriddu. Ntô 1189 lu re Gugghiermu murìu senza lassari figghi, e Giuvanna vinni chiusa ntî l'harem di Gugghiermu â Zisa. Sulu l'annu doppu, Giuvanna fu libbirata dû re Tancredi e cunsignata a sò frati, lu re d'Inghirterra Riccardu Cori di Liuni, ca s'appuntau a Missina e minazzava ritursioni militari contra la Sicilia.

N sèquitu â terza cruciata, Giuvanna stesi quarchi annu a San Giuvanni d'Acri, n Terra Santa, prima d'arritrunârisi n Francia, unni spusau lu cunti di Tolosa di cui appi tri figghi.

Catigurìa:Biografìi